open-index/open-wikipedia-markdown huggingface dataset:
ישראל הגר (מונסי)

הרב **ישראל הגר** (נולד ה' בתמוז ה'תשי"א, 9 ביולי 1951) הוא האדמו"ר מוויז'ניץ מונסי.

## ביוגרפיה
נולד בברוקלין לרבי מרדכי הגר ולסימא מירל, בת הרב יעקב יוסף טברסקי, האדמו"ר מסקווירה.

כשהיה כבן עשר עבר עם משפחתו לעיירה מונסי. בניגוד לשאר אחיו לא שלחו אביו ללמוד אצל סבו, הרב חיים מאיר הגר, בבני ברק.

בי"ח בסיוון ה'תשכ"ט נישא למרים בת רבי אלעזר מייזליש, אב"ד אוהעל (נפטרה טבת תשפ"ה, ינואר 2025).

לאחר נישואיו התגורר כמה שנים סמוך לחותנו בשיקגו. למד שם אצל דודו הרב צבי הירש מייזליש אב"ד ווייצען, שהסמיכו לרבנות. לאחר מכן חזר למונסי ולמד חושן משפט אצל הרב יחיאל טויבער, ראש "מכון להוראה".

## הנהגתו
כששב למונסי התחיל לשמש כמורה הוראה בקהילה, לצד הרב אברהם ניסן ניימאן. שימש גם כמוהל. בשנת ה'תשמ"א מונה לרב קהילת "תורת חיים" של חסידי אביו במונסי. בה'תשנ"א נתמנה ליושב ראש ועדת הרבנים במונסי. בשנותיו האחרונות של אביו עסק בעול הכספי של מוסדות החסידות, ויזם את בניית אולם השמחות 'וילחוביץ' במונסי שבבעלות החצר ומשמש לעריכת שמחות בעלות נמוכה גם לחסידים מחצרות אחרות.

לאחר פטירת אביו בכ"ט באדר ה'תשע"ח, הוכתר כממלא מקומו המרכזי במונסי, שבה כאלף וחמש מאות משפחות המשתייכות לחסידות.

המוסדות תחת נשיאותו כוללים בין השאר את בית המדרש הגדול "לבוש מרדכי", שני בתי מדרש נוספים שם, כוללים לאברכים, ישיבה גדולה, ישיבה קטנה, רשת תלמודי תורה, בתי ספר לבנות "בנות ישראל" ו"אוהל מרגליא", ארגוני חסד ועוד. לצדו מונו אחיו בקהילות אחרות של חסידות ויז'ניץ מונסי.

בתשע"ט יצא לאור חיבורו "דברי תורה", הכולל דברי תורה שנשא משך השנה בטישים.

## צאצאיו
*הרב יעקב יוסף, נשוי לסימא מירל, בת דודו רבי דוד טברסקי, האדמו"ר מסקווירא. אחרי פטירת זקנו התחיל לשמש כרב הקהילה במקום אביו. בנו הרב חיים מאיר מכהן כרב בית המדרש "אור מרדכי" בשכונת יוניון במונסי.
*דוד דוב, נשוי לשלאמצא איידל, בת רבי יוסף חיים מושקוביץ, האדמו"ר משאץ בוויליאמסבורג
*ציפורה ברכה, נשואה לנפתלי מרדכי, בנו של רבי משה טויב, האדמו"ר מקאלוב ארצות הברית.
*חיים מאיר, נשוי לרחל בת רבי יוסף שלום שטיין, האדמו"ר מפאלטישאן בנסנהורסט, עסקן בתחום הרפואה
*משה, נשוי לבת דודתו יוטל לאה, בת רבי ישראל אליעזר פיש, האדמו"ר מביקסאד בוויליאמסבורג, חתנו של רבי מרדכי הגר
*מנחם מענדל, נשוי לחנה רחל, בת רבי יעקב ישראל ישורון רובין, רב קהילת בריזדוביץ בבורו פארק
*מרגליא, נשואה לבן דודה יצחק יוחנן, בן רבי יהוסף בן ציון רוטנברג, האדמו"ר מקוסון בבורו פארק, וחתנו של רבי מרדכי הגר

## הערות שוליים

ישראל הגר ג
קטגוריה:אדמו"רים אמריקאים
קטגוריה:משפחת טברסקי
קטגוריה:אמריקאים שנולדו ב-1951
שבתון (עלון)

**שבתון** הוא עלון שבת הפונה למגזר הדתי לאומי ומחולק מדי שבוע בבתי כנסת. 

העלון נוסד בשנת תש"ס (2000) על ידי העיתונאי מוטי זפט, ששימש לימים כממלא מקום ראש עיריית פתח תקווה. בעלון מאמר מרכזי שכותבו משתנה (בין השאר כתבו בו הנשיא ראובן ריבלין, מפכ"ל המשטרה ואחרים).

רוב תוכן העלון מוקדש לדברי תורה ולכתבות בנושאי פרשת שבוע ויהדות ליברלית. בין כותבי המדורים הרב יובל שרלו, פרופ' אביעד הכהן, הרב אליעזר שנוולד, הרב יעקב פילבר, הרבנית ד"ר מיכל טיקוצ'ינסקי, הרב שי פירון, הרב ד"ר עידו פכטר, הרב ד"ר רונן לוביץ, הרב מאיר נהוראי, ד"ר יצחק קניסברג, הרב אברהם רזניקוב, אבי רט, ד"ר משה רט, נעמי עיני, ד"ר גבריאל חזות, הרב אליהו בירנבוים, שוקי פרידמן, ליאת שוקרון, מרדכי גרנביץ, ועו"ד אלישי בן יצחק.

## קישורים חיצוניים

קטגוריה:עלוני שבת
קטגוריה:ציונות דתית: עיתונים
מאט הווארד

**מאט הווארד** (באנגלית: **Matt Howard**; נולד ב-23 בינואר 1989) הוא כדורסלן אמריקאי, המשחק בעמדות הסנטר והפאוור פורוורד בהפועל תל אביב מליגת העל. גובהו 2.03 מ'.

## ביוגרפיה
האוורד נולד במדינת אינדיאנה בארצות הברית, שידועה במסורת הכדורסל המפוארת שלה. האוורד החל את דרכו בכדורסל המכללות בקבוצת באטלר בולדוגס מטעם אוניברסיטת באטלר. האוורד היה שותף להעפלת הקבוצה לגמר טורניר אליפות המכללות בכדורסל של ה-NCAA במשך שנתיים ברציפות (2010 ו-2011). בעונת 2010, כיכב בקבוצה גורדון הייוורד כספק הנקודות העיקרי, בעוד האוורד שיחק בתפקיד קבוצתי ומסייע יותר. אז החל להתפרסם בזכות סגנון המשחק הלוחמני, כמכונת ריבאונד וחסימות, ובזכות משחק הקרבה בהגנה. למרות שלא נבחר בדראפט 2011 של ליגת ה-NBA, לאור הצלחתו בכדורסל המכללות זכה בפרסים רבים שהעלו את מעמדו.

לאחר סיום לימודיו ב-2011 עבר לקבוצת הפאר האירופאית אולימפיאקוס מהליגה היוונית ומהיורוליג - למרות שהקבוצה זכתה בסיום העונה ביורוליג, האוורד שותף ב-7 משחקים בלבד וקיבל דקות מועטות בליגה ועזב את הקבוצה. בשנת 2012 שיחק במועדון לודוויגסבורג מהליגה הגרמנית, ועונה מאוחר יותר עבר לרואן מהליגה הצרפתית. ב-2013 שיחק באולם מהליגה הגרמנית, אך גם אותה עזב בתום עונה אחת. בשנת 2014 חתם בשטרסבורג מהליגה הצרפתית ומהיורוקאפ, והפך לשחקן מוערך במועדון. בשנת 2016 שטרסבורג הגיע לגמר היורוקאפ, אך לאחר ניצחון במשחק הגמר הראשון הפסידה בהפרש גבוה יותר במשחק השני מול גלאטסראיי וסיימה כסגנית בלבד, כאשר גם את הליגה המקומית הקבוצה מסיימת כסגנית.

ב-2017 היה הזר הראשון בעונת ההעברות שהצטרף להפועל תל אביב, קבוצתו הנוכחית. למרות עונה מרובת פציעות, הצליח להתבלט במשחק הדרבי שחתם את הסיבוב השני והבטיח להפועל את המקום החמישי, כאשר הוביל את קלעי הקבוצה בשיא עונתי של 20 נקודות לניצחון ראשון על מכבי בהיכל קבוצת שלמה.

בתום העונה הודיע כי הוא שוקל את עתידו ואף עשוי לפרוש ממשחק עקב הפציעות המרובות.

## קישורים חיצוניים

* מאט הווארד באתר מנהלת הליגה
* 
* 

## הערות שוליים

קטגוריה:אמריקאים ילידי אינדיאנה
קטגוריה:כדורסלנים אמריקאים
קטגוריה:כדורסלני אולימפיאקוס
קטגוריה:כדורסלני שטרסבורג
קטגוריה:כדורסלני רטיופארם אולם
קטגוריה:כדורסלני הפועל תל אביב
קטגוריה:אינדיאנה: כדורסלנים
קטגוריה:כדורסלני ריזן לודוויגסבורג
קטגוריה:כדורסלני אוניברסיטת באטלר
קטגוריה:אמריקאים שנולדו ב-1989
פיג'ו BB1

**פיג'ו BB1** (בצרפתית: **Peugeot BB1**) היא מכונית קונספט בתצורת רכב חשמלי מונע מצבר, ומוגדרת כמכונית מיקרו מתוצרת יצרנית הרכב הצרפתית **[[פיג'ו]]** אשר הוצגה בשנת 2009 בתערוכת המכוניות הבינלאומית בפרנקפורט.

נבנו מספר אבות טיפוס.

## פיג'ו BB1

* 3 דלתות הצ'בק
* 4 מושבים
* 2 סוללות ליתיום-יון
* טווח טעינה - 120 ק"מ
* תאוצה בין 0-30 היא 2.8 שניות
* תאוצה ממהירות 30 קמ"ש - למהירות 60 קמ"ש - 4 שניות
* מטען - 160 ליטר (כאשר 4 נוסעים ברכב)
* מטען - 855 ליטר (כאשר 1 נוסע ברכב)

## תמונות

קובץ:Mondial de l'Automobile 2010, Paris - France (5057936463).jpg | "פיג'ו BB1"
קובץ:Peugeot BB1 (front).jpg | "פיג'ו BB1"
קובץ:2009 Peugeot BB1 photo 1.JPG | "פיג'ו BB1"
קובץ:Peugeot BB1 (rear quarter).jpg | "פיג'ו BB1"
קובץ:Mondial de l'Automobile 2010, Paris - France (5058563924).jpg | "פיג'ו BB1" - מבט לתא הנהג
קובץ:Mondial de l'Automobile 2010, Paris - France (5057946367).jpg | "פיג'ו BB1"
קובץ:Mondial de l'Automobile 2010, Paris - France (5058545976).jpg | "פיג'ו BB1"
קובץ:Peugeot BB1 (2009) - Flickr - FaceMePLS.jpg | "פיג'ו BB1"



## ראו גם
* מכונית קונספט

## לקריאה נוספת
* "פיג'ו BB1" - תמונות

## קישורים חיצוניים

* 
* 
* 
* 

## הערות שוליים

קטגוריה:דגמי מכוניות שהושקו ב-2009
קטגוריה:מכוניות קונספט
קטגוריה:רכב חשמלי מונע מצבר
קטגוריה:מכוניות מיקרו
קטגוריה:מכוניות צרפתיות
אצטדיון מנואל מוריו טורו

ממוזער|אצטדיון מנואל מוריו טורו
**אצטדיון מנואל מוריו טורו (בספרדית: Estadio Manuel Murillo Toro)** הוא אצטדיון כדורגל הממוקם בעיר איבגה, בירתה של מחוז טולימה שבקולומביה, אשר מונה 28,200 מקומות ישיבה. האצטדיון משמש בתור מגרשה הביתי של קבוצת דפורטס טולימה.
האצטדיון שופץ והורחב מספר פעמים, כאשר האחרונה שבהן הייתה ב-2010 לקראת המונדיאליטו שנערך בקולומביה שנה מאוחר יותר. כמו כן אירח בין היתר גם הופעות של זמרים לאומיים ובין לאומיים.

## היסטוריה
בעקבות ההחלטה שבטולימה תהיה קבוצה מקצוענית שתשחק בליגה, הוחלט גם לבנות לה אצטדיון משלה שכן לא היה כזה במחוז באותם הימים. ב-20 ביולי 1955 נחנך האצטדיון בשמו "גוסטבו רוחאס פינייה" במשחק בין דפורטס טולימה ובוקה ג'וניורס קאלי, שבו ניצחה האורחת מקאלי 2-3. 3,000 צופים מילאו את האצטדיון וחזו במשחק ההיסטורי שחנך את האצטדיון. כשנפתח האצטדיון, הוא נחשב לאחד מהאצטדיונים המודרניים במדינה. הוא לא כלל גדר המגינה על הצופים, והיה הראשון לכלול מנהרה ישירות אל המגרש.

האצטדיון נקרא בשנותיו הראשונות "גוסטבו רוחאס פינייה" על שם נשיא המדינה, אחר כך שונה השם ל"סן בוניפסיו" לכבוד העיר איבגה שנוסדה כ"סן בוניפסיו איבגה" ולבסוף שונה לשמו הנוכחי, "מנואל מוריו טורו" על שמו של הפוליטיקאי המקומי שנבחר בשתי קדנציות להיות נשיאה של קולומביה.

ב-18 בנובמבר 1981, אירחה דפורטס טולימה את דפורטיבו קאלי לעיני 20,000 צופים כשלפתע אחת היציעים העליונים קרס אל הטריבונה שמתחתיו וגרם לאסון כבד של 17 הרוגים ו-30 פצועים. בעקבות האסון בוצעו שינויים נרחבים באצטדיון בין השנים 1982–1985, מה שגרם לכך ששטולימה תשחק את משחקיה הביתיים באצטדיון אל קמפין. כמו כן, הוחלט על הריסת היציעים העליונים והשארת קומה אחת בלבד מסביב לאצטדיון.

האצטדיון עבר מספר שיפוצים והרחבות לאורך השנים כאשר הראשון שבהם היה ב-1970 שבו הורחבה התכולה מ-3,000 ל-18,000. נכון להיום תכולתו של האצטדיון היא 28,200 מקומות. השיפוץ האחרון שעבר האצטדיון היה ב-2010 לקראת אירוח של המונדיאליטו ב-2011.

בשנים 2016–2017 שימש האצטדיון גם בתור אצטדיונה הביתי של אתלטיקו וילה כאשר זו נאלצה לעזוב את מגרשה שנסגר לשיפוצים.

## אירועים
מלבד אירוח אירועים ספורטיביים כמו גמר הליגה, גביע ליברטדורס, גביע סודאמריקנה או המונדיאליטו, משמש האצטדיון לקיום הופעות חיות של אמנים מקומיים ובינלאומיים דוגמת מנה, קרלוס ויוס, שאקירה, ריקי מרטין, דון עומר, אנדרס ספדה ומארק אנטוני.

## קישורים חיצוניים

## הערות שוליים

קטגוריה:אצטדיוני כדורגל בקולומביה
נייתן דיל

**נייתן דיל** (באנגלית: **Nathan Deal**; נולד ב-25 באוגוסט 1942) הוא עורך דין ופוליטיקאי אמריקאי מהמפלגה הרפובליקנית, אשר כיהן כמושל ג'ורג'יה בשנים 2011–2019. בשנת 1992 הוא נבחר לכהן בבית הנבחרים של ארצות הברית מטעם המפלגה הדמוקרטית, אך עבר למפלגה הרפובליקאית ב-1995.

## ביוגרפיה
דיל נולד במזרח ג'ורג'יה בשנת 1942. שני הוריו היו מורים. הוא למד באוניברסיטת מרסר שבמייקון, ושם סיים את התואר הראשון בהצטיינות. בשנת 1966 סיים לימודי משפטים עם תואר  והצטרף לצבא ארצות הברית. בצבא הגיע דיל לדרגת קפטיין. לאחר שחרורו, עבד דין כ-23 שנה כעורך דין וכשופט.

בשנת 1980 נבחר לסנאט של ג'ורג'יה. בשנת 1992 נבחר לבית הנבחרים של ארצות הברית, לאחר שקיבל כ-59% מהקולות. הוא נבחר שוב לתפקיד בבחירות שהתקיימו בשנים 1994, 1996, 1998, 2000, 2002, 2004, 2006, 2008 ו-2010. בבחירות שהתקיימו בשנת 1998, 2002 ו-2004 דיל ניצח עם כ-100% מהקולות לאחר שלא התמודד מולו מועמד דמוקרטי. דיל היה חבר בוועדה לאנרגיה ולמסחר, ובוועדות המשנה לתקשורת, טכנולוגיה ואינטרנט, לבריאות (בה היה חבר מוביל) ולפיקוח וחקירות.

ב-1 במרץ 2010 הודיע דיל על התפטרותו מהקונגרס על מנת להתמודד על תפקיד המושל. המושל הרפובליקני הנוכחי סאני פרדו היה מנוע מלהתמודד על כהונה נוספת. בפריימריז המפלגתיים התמודדו כשבעה פוליטיקאים. אף אחד מהמתמודדים לא זכה ב-50% מקולות בסיבוב הראשון. דיל הגיע למקום השני עם כ-23% מהקולות והוא התמודד בסיבוב השני מול קארן הנדל שזכתה ב-34% מהקולות. במהלך הקמפיין דיל נתמך על ידי מייק האקבי וניוט גינגריץ', בעוד שיריבתו נתמכה על ידי ג'ן ברואר ושרה פיילין. דיל ניצח בסיבוב השני וזכה במועמדות המפלגה הרפובליקנית עם כ-50.2% מהקולות. בבחירות הכלליות שהתקיימו ב-2 בנובמבר 2010 ניצח דיל לאחר שקיבל כ-53% מקולות המצביעים. כשנה לאחר מכן, בשנת 2011, ועדת הכספים של ג'ורג'יה חשדה בחוסר תקינות בניהול כספי הקמפיין של דיל. בסופו של דבר, הוועדה ניקתה את דיל מהאשמות מהותיות, וטענה כי היו טעויות טכניות בלבד בניהול התקין של הקמפיין.

דיל נבחר שוב לתפקיד בבחירות 2014 עם כ-52.8% תמיכה. במהלך כהונתו, ביצע ממשל דיל רפורמות במערכות המשפט, האכיפה והכליאה במדינה, בדגש על הטיפול בעבריינות נוער. בנוסף, דיל חתם על חוק שמאפשר לאזרחים לשאת נשק במרבית מן המקומות הציבוריים. חוק זה נתמך על ידי הכנסייה הבפטיסטית בג'ורג'יה. לאחר פיגועי נובמבר 2015 בפריז ופיגוע הירי בסן ברנרדינו, דיל נאבק למניעת קליטת פליטים סורים בג'ורג'יה.

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:פעילים פוליטיים אמריקאים
קטגוריה:תובעים אמריקאים
קטגוריה:שופטי בתי המשפט  של מדינת ג'ורג'יה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי האספה הכללית של ג'ורג'יה
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת מרסר
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1942
אליפות צפון אמריקה (NXT)

**אליפות צפון אמריקה** (באנגלית: **NXT North American Championship**) היא תואר אליפות היאבקות מקצועית, שנוצר על ידי הארגון האמריקאי, ה-WWE, ושייך למותג NXT.

האליפות משמשת כאליפות המשנית של התוכנית, ונחשפה לראשונה ב-7 במרץ 2018 (תוכנית שהוקלטה ושודרה ב-28 במרץ). האלוף הראשון היה אדם קול, שזכה בחגורת האליפות לאחר קרב סולם משושה באירוע, שנערך ב-7 באפריל 2018. האלוף הנוכחי הוא אית'ן פייג'.

אליפות זו היא שונה מאליפות צפון אמריקה במשקל כבד, שהייתה שייכת במקור לארגון ה-WWF (כיום, ה-WWE) ויצאה מפעילות בשנת 1981.

## היסטוריה

האליפות הוצגה לראשונה ב-7 במרץ 2018 בתוכנית שהוקלטה ושודרה בטלוויזיה שלושה שבועות לאחר מכן ב-28 במרץ, כשהג'נרל מנג'ר של התוכנית, ויליאם ריגל, הודיע שאלוף צפון אמריקה הראשון ייקבע בקרב סולם משושה באירוע NXT TakeOver: New Orleans ב-7 באפריל, לילה לפני האירוע הגדול בשנה של ה-WWE, רסלמניה. יותר מאוחר באותו הערב, הודיע שהמתאבקים שישתתפו בקרב זה יהיו EC3 (איתן קרטר III), אדם קול, ולווטין דרים, לארס סאליבן, קיליאן דיין וריקושט. באירוע, קול ניצח והפך לאלוף צפון אמריקה הראשון.

בעוד שבמקור NXT הוקמה כמחלקת הפיתוח של ה-WWE, אליפות צפון אמריקה של NXT הוצגה כאליפות של המותג השלישי בגודלו בארגון בנוסף להיותו התואר המשני השלישי ביחד עם האליפות הבין יבשתית של ה-WWE ועם אליפות ארצות הברית. צעד זה נבע לאחר ש-NXT עברה לרשת USA ב-18 בספטמבר 2019 במתכונת שידורים חיים.

## עיצוב האליפות

עיצוב חגורת האליפות נחשף על ידי טריפל H ב-3 באפריל 2018. האליפות כוללת שלוש פלטות זהב על רצועת עור חומה, הפלטה האמצעית מסמלת את הגלובוס שמציג רק את יבשת צפון אמריקה. הכיתוב מעל הגלובוס הוא "צפון אמריקאי" ומעליו מופיע הלוגו של NXT. הכיתוב התחתון הוא "אלוף". שתי הפלטות בצדדים ניתנות להסרה ולהחלפה בלוגו של האלוף המכהן. אליפות זו היא האליפות היחידה של NXT הכוללת את הלוגו של NXT כברירת מחדל בפלטות הצדדיות; כל החגורות האחרות כוללות את הלוגו של ה-WWE.

## רשימת האלופים

## זכיות משולבות

## קישורים חיצוניים

* 

## הערות שוליים

צפון אמריקה
9Gem

**9Gem** הוא ערוץ טלוויזיה אוסטרלי המופץ בחינם שהושק על ידי רשת Nine ב-26 בספטמבר 2010. זהו ערוץ בידור וסרטים כללי. עד שנת 2015 נקרא הערוץ GEM.

## היסטוריה
מנכ"ל רשת Nine, דייוויד דינגל, אמר כי "GEM הוא חלק מהאסטרטגיה של Nine כדי ליצור אשכול של ערוצים משלימים שייפנו לכל קהלי היעד". הערוץ מכוון לכל אחד, ומשדר תוכניות לייף סטייל וסרטים, נוסף על תוכניות אחרות שכוללות תוכניות חדשות ואחרות שכבר שודרו בעבר בערוצים אחרים של רשת Nine. השקת הערוץ נבעה מההצלחה שבהשקת ערוץ 9Go!.

### 2015: מיתוג מחדש
ב-26 בנובמבר 2015 רשת Nine החלה במיתוג מחדש של כל ערוציה, ובנוסף הערוץ עבר לאפיק 92 והחל לשדר ב-HD. ב-16 בדצמבר אותה שנה החלו בערוץ גם להציג אריזה גרפית חדשה, שכוללת מראה חדש לקדימונים, הפסקות פרסומות ועוד.

## תוכניות
הערוץ מתמקד במגוון רחב של צופים, ומשדר תוכניות רבות ומגוונות. 

התוכניות המשודרות כוללות בתוכן ז'אנרים רבים, הכוללים לייף סטייל, פשע, דרמות, סיטקומים, קלאסיקות, קומדיות, אירועי ספורט בשידור חי ועוד.

### כיום
#### לילדים
* הרפתקאות בארץ הקשת (בשידורים חוזרים)
* סקיפי הקנגורו (בשידורים חוזרים)

#### קומדיות
* מישהו מטפל בך?

#### דרמות
* הנוקמים (בשידורים חוזרים)
*  (בשידורים חוזרים)
* דרכו של גדעון
* חוק וסדר
* חוק וסדר: מדור מיוחד (בשידורים חוזרים)
* עדות אילמת (יחד עם ABC)
* פוארו

### חדשות
תוכניות חדשות בדרך כלל לא משודרות ב-GEM, אבל בין 7 באוגוסט עד אוקטובר 2013 שודרה מהדורת חדשות Nine בשעה 19:00. המהדורה הושקה בתגובה להשקת מהדורת חדשות שבע משעה 19:00 בערוץ 7TWO. קודם לכן שודר בערוץ GEM מבזק חדשות Nine שעה שחדשות שודרו בערוץ הראשי !9Go.

## סמלילי הערוץ
כאשר הערוץ הושק ב-26 בספטמבר 2010, הסמליל שלו היה סגול, בניגוד לסמליל רשת Nine הכחול. הסיסמה של הערוץ, "ברוכים הבאים ל-GEM" הייתה דומה ופזלה לסיסמת הערוץ הראשי של רשת Nine "ברוכים הבאים הביתה". בעקבות השקת הערוץ מחדש כ-9Gem הוא קיבל סמליל חדש שעוצב בדומה לזה של ערוץ 9Go, והמשותף לשני הסמלילים הוא 9 הנקודות המופיעות לצד שם הערוץ.

### גלריה

קובץ:GEM TV logo1.png|סמליל ערוץ GEM בין 26 בספטמבר 2010 עד 26 בנובמבר 2015
קובץ:9Gem logo2.png|סמליל הערוץ הנוכחי מאז 26 בנובמבר 2015


## ראו גם
* ABC

## קישורים חיצוניים
* 

## הערות שוליים

קטגוריה:ערוצי טלוויזיה אוסטרליים
קטגוריה:אוסטרליה: טלוויזיה
פסיכו-מטפוריקה

ממוזער|דייוויד גרופ במהלך הרצאה
**פסיכו מטפוריקה** (באנגלית: Clean Language או Grovian Metaphor Therapy) היא שיטת הטיפול שיצר הפסיכולוג הניוזילנדי דויד גרוב.
השיטה מתמקדת בטכניקת תשאול רכה ומדויקת, הנקראת שפה נקיה, מכיוון שהיא בנויה באופן שיוצר מינימום הנחות מוקדמות על ידי המטפל הפסיכו-מטפורי.
השיטה מייצרת טריאלוג בין הלקוח למטאפורה שלו לבין המטפל אשר מאפשר ללקוח את תהליך הגילוי המטפורי, תהליך שבתורו מאפשר שינויי תפיסה וגישה אל זכרונות טראומטיים.

השיטה פותחה ב 1980 על ידי הפסיכולוג דויד גרוב, כחלק מעבודתו על שיטות קליניות בתמיכה ושחרור מזכרונות טראומטיים.

גרוב הבחין שהרבה מהמטופלים שלו השתמשו בדימויים ומטפורות כשתיארו את הסמפטומים שלהם. הוא שם לב שכאשר הוא בירר יותר מידע בנוגע לדימויים והמטפורות, תוך כדי שימוש במילים של הלקוח, חוויית הלקוח מהאירוע הטראומתי שעבר התחילה להשתנות.

שיטתו של דויד גרוב, היא גם הבסיס של שיטת Symbolic Modeling שפותחה על ידי הפסיכותרפיסטים פני טומפקינס וג'יימס לאוולי.

שיטתם של טומפקינס ולאוולי עברה גיור והותאמה לקהל הישראלי ולשפה העברית על ידי מיקי ברקל, שהיה תלמידם האישי, וכך גם ניתן שמה העברי: פסיכו-מטפוריקה - המטפורות של תת-המודע - של הנפש.

עם השנים התפתחה שיטת הפסיכו-מטפוריקה והתבססה על עבודות נוספות, כמו עבודת המטאפורות של אנדרו ט. אוסטין - Metaphors of Movement

## הבסיס לשם פסיכו מטפוריקה
השם לשיטה בעברית נבחר מכיוון שעל פי ג'ורג' לייקוף ג'ורג' לייקוף במאמרו Metaphor: the language of the unconscious "שפת הדיבור" של תת-המודע היא מטפורית מטבעה. לפי רעיון זה, גם החלומות, שהם מטפוריים מטבעם הם בעצם ביטויים של תת-המודע, ועל ידי התשאול הפסיכו-מטפורי ניתן לעזור ללקוח לפתוח ולהבין מה המסרים שתת-המודע שלו מעלה.

ברקל רצה לדייק את השם של השיטה לתהליך שהיא יוצרת, ומכיוון שהשיטה מאפשרת לגלות את המטפורות של הנפש - מכאן גם נגזר שמה: פסיכו (נפש) - מטפוריקה.

## מחקרים
האפקטיביות של שיטת ה Symbolic Modeling שעליה מבוססת הפסיכו-מטפוריקה נחקרה במספר מחקרים: עם 95 מתאמנים הסובלים מדיסלקסיה בתיאור מקרה פסיכותראפויטי ובעבודה בהקשר ארגוני.

## שימושים
כיום ניתן להשתמש בטכניקות התשאול והעבודה של הפסיכו מטפוריקה כשיטה בפני עצמה לעבודה עם טראומות, PTSD, פשר חלומות, שינויים התנהגותיים ורגשיים, או ככלי עבודה נוסף בארגז הכלים בתהליכי אימון, פסיכותרפיה והנחית קבוצות.

## הערות שוליים

קטגוריה:פסיכותרפיה
פיל סקוט

**פיל סקוט** (באנגלית: **Phil Scott**; נולד ב-4 באוגוסט 1958) הוא יזם ופוליטיקאי אמריקאי מן המפלגה הרפובליקנית אשר מכהן כמושל ורמונט ה-82 מינואר 2017. משנת 2011 ועד היבחרו למושל המדינה, כיהן כסגן המושל. בין השנים 2001–2011 שימש סקוט כחבר הסנאט של ורמונט.

## ביוגרפיה
סקוט נולד בוורמונט ב-4 באוגוסט 1958. הוא סיים את לימודיו התיכוניים בשנת 1976 ובשנת 1980 סיים תואר ראשון בתעשייה באוניברסיטת ורמונט. לאחר סיום לימודיו, החל סקוט לעבוד בניהול חברות בניה יחד עם בן דודו. בשנות ה-90 החל להשתתף (ואף לנצח) במרוצי מכוניות.

### קריירה פוליטית
בשנת 2000 סקוט נבחר לראשונה לסנאט של ורמונט. הוא נבחר מחדש לתפקיד כארבע פעמים (2002, 2004, 2006, 2008). במהלך עשר שנותיו בסנאט, כיהן סקוט סגן יו"ר ועדת התחבורה, יו"ר ועדת המוסדות של הסנאט וכחבר בוועדת הטבע והאנרגיה. ב-2 בנובמבר 2010 נבחר סקוט לתפקיד סגן המושל, עם כ-49% מהקולות. הוא נבחר שוב לתפקיד בשנים 2012 ו-2014. תקופתו של סקוט כחבר הסנאט וכסגן המושל התאפיינה בעידוד הסחר המקומי, והוא אף זכה לתמיכה רבה מצד פעילי המפלגה הדמוקרטית.
בספטמבר 2015 סקוט הכריז על מועמדותו לתפקיד מושל מדינת ורמונט. עוד בהתחלת הקמפיין, הסקרים הניבו לסקוט תוצאות חיוביות בפריימריז. הוא לבסוף ניצח בפריימריז (שהתקיימו ב-9 באוגוסט) עם רוב של כ-60.5%. הוא לא הכריז על תמיכה במועמד הרפובליקאי לנשיאות שהתמודד באותה השנה, דונלד טראמפ. הוא זכה בבחירות הכלליות לתפקיד המושל בנובמבר 2016 עם כ-52% מקולות הבוחרים (כריסטין הלקוויסט הפסידה בבחירות) ונכנס לתפקידו ב-5 בינואר 2017.

בתחילת כהונתו, סקוט הכריז כי ממשלו יתמקד בפיתוח הכלכלה, הפיכת המדינה לזולה יותר והגנה על החלשים. לאחר הבחירות הוא מילא את הבטחתו למכור את מניותיו בחברת הבנייה אותה הקים עם בן דודו, על מנת למנוע ניגוד עניינים. סקוט הרוויח ממכירה זו כ-2.5 מיליון דולרים.

סקוט מתנגד להעלאת מיסים, ובו זמנית גם בהשקעה נרחבת בחינוך ובדיור בר-השגה. הוא גם תומך בנישואים חד-מיניים, עידוד יוזמות והשקעות כלכליות, עזרה לעסקים קטנים והקטנת שיעורי האבטלה. הוא מתנגד במידה חלקית ללגליזציה של סמים קלים.

## קישורים חיצוניים

* 

## הערות שוליים

קטגוריה:אמריקאים ילידי ורמונט
קטגוריה:מושלי ורמונט
קטגוריה:בוגרי אוניברסיטת ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ורמונט
קטגוריה:סגני מושלי ורמונט
קטגוריה:אמריקאים שנולדו ב-1958
ליידי איב

**ליידי איב** (באנגלית: **The Lady Eve**) הוא סרט אמריקאי משנת 1941 מסוגת הקומדיה המטורפת, בבימויו של פרסטון סטרג'ס ובכיכובם של ברברה סטנוויק, והנרי פונדה.

## תקציר העלילה
בסרט, נוכלת בשם ג'ין (ברברה סטנוויק) מנסה להונות, יחד עם אביה, בן עשירים בשם צ'ארלס (הנרי פונדה) במהלך הפלגה, אך השניים מתאהבים. כשצ'ארלס מגלה את האמת אודות ג'ין הוא נפרד ממנה. מאוחר יותר, ג'ין מתחזה ל"ליידי איב", אריסטוקרטית בריטית, כדי לפגוש את צ'ארלס ולנקום בו. השניים מתאהבים מחדש ומתחתנים, אך נפרדים שוב בירח הדבש. בסיקוונס הסיום, אפילוג הסרט, השניים נפגשים שוב על ספינה.

## השפעה
הפילוסוף סטנלי קאבל משייך את הסרט לתת הז'אנר הקולנועי שהוא מכנה "קומדיית הנישואים מחדש" בספרו *Pursuits of Happiness: The Hollywood Comedy of Remarriage* משנת 1981.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1941
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי מלחמת העולם השנייה
קטגוריה:סרטי קומדיה אמריקאיים
קטגוריה:סרטי הנרי פונדה
קרחון קרול (אנטארקטיקה)

**קרחון קרול** (באנגלית: **Croll Glacier**) הוא קרחון המהווה יובל של קרחון טרפלגר. הקרחון זורם מדרום מערב לרכס הנדלר בהרי ויקטורי בארץ ויקטוריה שבאנטארקטיקה.

גובהו של הקרחון 1,116 מטרים מעל פני הים.

## היסטוריה
### מקור השם

שמו של הקרחון ניתן לו על ידי משלחת פדרציית מועדוני מטפסי ההרים האנטארקטית של ניו זילנד (משלחת שחקרה את האזור בין השנים 1962- 1963).

הקרחון נקרא על שם וו. ג'י. קרול, חבר המשלחת.

## קישורים חיצוניים

* קרחון קרול באתר הסקר הגאולוגי של ארצות הברית
* קרחון קרול באתר הגאזט האנטארקטי של ממשלת ניו זילנד
* קרחון קרול באתר הגאזט האנטארקטי של ממשלת אוסטרליה
* קרחון קרול באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון קרול לאתרים סמוכים

## הערות שוליים

בורכגרווינק
בורכגרווינק
קטגוריה:ערכים עם קואורדינטות
לארי אוונס

**לארי אוונס** (באנגלית: **Larry Evans**; 22 במרץ 1932, ניו יורק, ארצות הברית – 15 בנובמבר 2010, רינו, ארצות הברית) היה שחמטאי, עיתונאי וסופר שחמט יהודי-אמריקאי. הוא זכה באליפות ארצות הברית בשחמט 5 פעמים ו-4 פעמים באליפות ארצות הברית הפתוחה. כתב כ-20 ספרים.

## ביוגרפיה
בגיל 15 אוונס סיים במקום השני באליפות ארצות הברית לנוער. בגיל 16, בשנת 1948 הוא השתתף לראשונה באליפות ארצות הברית וסיים במקום השמיני. בשנת 1950 אוונס זכה באליפות ניו יורק והשתתף לראשונה באולימפיאדת השחמט.

בשנת 1951 הוא זכה בפעם הראשונה באליפות ארצות הברית בשחמט. בהמשך הוא ניצח באליפות זו עוד 3 פעמים, בפעם האחרונה בשנת 1980.

בשנת 1967 ללארי אוונס הוענק תואר רב-אמן.

בשנת 1964 הוא סיים במקום 14 בתחרות בין-אזורית, שממנה היה ניתן להעפיל לדו-קרב על אליפות העולם. אוונס. בשנות ה-70 של המאה ה-20 הוא היה עוזרו של בובי פישר בתהליך העפלה שלו לדו-קרב על אליפות העולם.

החל משנות ה-40 של המאה ה-20 אוונס כתב ספרים בתחום השחמט. כמו הן הוא היה עיתונאי, שעבד עבור טיים מגזין ו- ABC's Wide World of Sports.

## לארי אוונס ב[[אולימפיאדת השחמט]]
בשנים 1950–1976 השתתף לארי אוונס ב-8 אולימפיאדות שחמט:

## דוגמאות מתוך משחקיו

### לבן: לארי אוונס  שחור:      דוברובניק 1950

  

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:רבי-אמנים אמריקאים
קטגוריה:רבי-אמנים יהודים
קטגוריה:אלופי ארצות הברית בשחמט
קטגוריה:שחמטאים יהודים אמריקאים
קטגוריה:מחברי ספרי שחמט אמריקאים
קטגוריה:עיתונאים יהודים אמריקאים
קטגוריה:אלופי ארצות הברית הפתוחה בשחמט
קטגוריה:אמריקאים שנולדו ב-1932
קטגוריה:אמריקאים שנפטרו ב-2010
Life360

**Life360** (בתרגום לעברית: **חיים 360**) הוא יישום סלולרי ושירות הניתן על ידי חברת Life360, המאפשר מעקב מרחוק אחר מיקומם של מכשירי האנדרואיד וה-iOS. השירות הושק בשנת 2008. היישום אינו מוצע עם מערכת ההפעלה הבסיסית, אך ניתן להוריד אותו בחנות האפליקציות של גוגל ודרך חנות ה-App Store. האפליקציה פועלת בעזרת חיישני GPS. האפליקציה מיועדת בעיקר למשפחות ולבני נוער. האפליקציה כולל יותר מ-50 מיליון משפחות רשומות.

## היסטוריה
האפליקציה פותחה על ידי כריס הולס ואלכס הרו. מאז השקתה, ההשקעה באפליקציה הגיע לסך 20 מיליון דולר, כאשר המממנים העיקריים הם חברת פייסבוק וגוגל. האפליקציה הושקה לראשונה בשנת 2008 עבור משתמשי האנדרואיד. בשנת 2008, האפליקציה זכתה באתגר המפתחים של אנדרואיד וזכתה במענק של כ-275,000 דולר.לאחר מכן, חברת הפיתוח קיבלה מענק נוסף בסך 5.5 מיליון דולר ומענק אחרון בסך 10 מיליון דולר.ממוזער|150x150 פיקסלים|כריס הולס, מפתח האפליקציהמפתחי האפליקציה חתמו על הסכם יחד עם BMW בשנת 2013, ההסכם כלל שילוב של שירותי המיקום של האפליקציה יחד עם הניווט במכוניות BMW. באותה שנה, האפליקציה עלתה מ-34 מיליון משתמשים ל-40 מיליון משתמשים רשומים. עד אז האפליקציה הייתה זמינה בשפה האנגלית בלבד. במהלך 2013, הודיעו מפתח האפליקציה כי היישום יתמוך בשפות אחרות.

## תכונות
האפליקציה פועלת בעזרת חיישני GPS וחיבור אינטרנטי. האפליקציה כוללת צ'אט. היא נחשבת כ"רשת חברתית" המיועדת למשפחות. האפליקציה מאפשרת למשתמשים לשתף את מיקומם, לשלוח הודעות למשתמשים אחרים ופתיחת קבוצות משתמשים. האפליקציה כוללת ארבע תכונות עיקריות הכוללות שיתוף מיקום, מעגלים, מקומות וגרסה משודרגת בתשלום.
* **שיתוף מיקום** - התכונה העיקרית באפליקציה היא שיתוף המיקום. משתמשים יכולים לפתוח את היישום ולראות בצג איפה חבריהם נמצאים באופן מיידי. משתמשים יכולים לשתף או לא לשתף את מיקומם עם מעגל מסוים בכל זמן נתון.
* **מעגלים** - "מעגלים" היא התכונה החדשה ביותר של האפליקציה, היא פורסמה יחד עם העדכון ב-3 בספטמבר 2013. המעגלים מאפשרים למשתמש לצור קבוצות ייחודיות באפליקציה. מיקום המשתמש גלוי רק לאלה הנמצאים במעגל.
* **מקומות** **-** האפליקציה מאפשרת למשתמשים להתריע כאשר משתמש אחר נכנס או עוזב מיקום מסוים המוגדר על ידי המשתמש.
* **חבילת פרימיום** - האפליקציה עצמה חינמית, אך היא כולל גרסה בתשלום שכוללת תכונות נוספות כביטוח טלפון גנוב, ללא הגבלה ביצירת מקומות, סיוע חירום ועוד.

## פרסים
האפליקציה זכתה בשני האתגרי המפתחים של אנדרואיד, ובתחרות Facebook fbFund בשנת 2011. כחלק מהזכייה בתחרות זו, חברת הפיתוח של האפליקציה קיבלה מענק של כ-20 מיליון דולר.בשנת 2012, האפליקציה זכתה בפרס חביבת הקהל בטקס פרסי וובי על השימוש הטוב ביותר בטכנולוגיות GPS ומיקום.

## ראו גם
* Find My Friends
* Find My iPhone

## קישורים חיצוניים

* 

## הערות שוליים

קטגוריה:יישומונים
קטגוריה:תוכנות שהושקו ב-2008
קרחון טאקר

**קרחון טאקר** (באנגלית: **Tucker Glacier**) הוא קרחון גדול, שאורכו 144 קילומטרים, הזורם לכיוון דרום מזרח, בין הרי אדמירליטי להרי ויקטורי, ונשפך לים רוס שבאנטארקטיקה.

הקרחון יוצא מאוכף מושלג, מערבית לרכס הומראן, מאוכף זה זורם גם קרחון אבי, לכיוון צפון מערב (בעוד שקרחון טאקר זורם לדרום מזרח).

## היסטוריה
### גילוי הקרחון

הקרחון נחקר על ידי משלחת הסקר הגאולוגי האנטארקטי של ניו זילנד (שחקרה את האזור בין השנים 1957- 1958).

### מקור השם

משלחת הסקר הגאולוגי האנטארקטי של ניו זילנד קראה לקרחון על שם מפרצון טאקר (מפרצון במוצא הקרחון ששמו ניתן לו על ידי קפטן ג'יימס קלארק רוס בשנת 1841).

## לקריאה נוספת

• Isaac Moening-Swanson, **[http://hess.ess.washington.edu/repository/tucker/Moening-Swanson_Tucker_Glacier_Thesis_May2014.pdf A Glacial Geologic History of Tucker Glacier, Antarctica]**, Pacific Lutheran University

• Isaac Moening-Swanson, Claire Todd, Greg Balco, Brent Goehring, **[http://hess.ess.washington.edu/repository/tucker/Moening-Swanson_Tucker%20Glacier_WAIS_Conference_Poster_Sept2015.pdf A Glacial Geologic History of Tucker Glacier, Antarctica]**

• WARREN HAMILTON, **[https://pubs.usgs.gov/pp/0456c/report.pdf The Hallett Volcanic Province, Antarctica]**, GEOLOGICAL SURVEY PROFESSIONAL PAPER 456-C

## קישורים חיצוניים
* קרחון טאקר באתר הסקר הגאולוגי של ארצות הברית
* קרחון טאקר באתר הגאזט האנטארקטי של ממשלת אוסטרליה
* קרחון טאקר, ותצלומי קרחון טאקר באתר מרכז המידע האנטארקטי של ממשלת ניו זילנד
** תצלום של קרחון טאקר באתר מרכז המידע האנטארקטי של ממשלת ניו זילנד
* תצלום לוויין של קרחון טאקר
* מידע גאולוגי על קרחון טאקר

## הערות שוליים

טאקר
טאקר
קטגוריה:ערכים עם קואורדינטות
ארתור ביסגאייר

**ארתור ביסגאייר** (באנגלית: **Arthur Bisguier**; 8 באוקטובר 1929 ניו יורק – 5 באפריל 2017 פרמינגהאם) היה שחמטאי יהודי-אמריקאי. הוא זכה באליפות ארצות הברית ו-3 פעמים באליפות ארצות הברית הפתוחה.

## ביוגרפיה
לארתור ביסגאייר נולד בניו יורק למשפחה יהודית. הוא התחיל לשחק שחמט בגיל ארבע. בגיל 17 הוא סיים במקום השלישי באליפות ארצות הברית הפתוחה. במהלך שנות ה-40 של המאה ה-20 הוא נחשב לשחמטאי אמריקאי החזק ביותר לצד לארי אוונס. בשנת 1950 הוא זכה באליפות ארצות הברית.

בשנת 1951 הוא התגייס לצבא ארצות הברית אך הצליח להשתתף במספר תחרויות לרבות אולימפיאדת השחמט. לאחר שחרור מהצבא הוא חזר לארצות הברית וניצח בתחרות פאן-אמריקאית ובאליפות ארצות הברית הפתוחה.

בשנת 1957 הוענק לו תואר רב-אמן.

במהלך שנות ה-60 של המאה ה-20 ביסגאייר התרכז בעיקר בתחרויות בארצות הברית, וניצח שלוש פעמים באליפות ארצות הברית הפתוחה.

## ארתור ביסגאייר ב[[אולימפיאדת השחמט]]
בשנים 1952–1972 השתתף ארתור ביסגאייר ב-8 אולימפיאדות שחמט:

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:רבי-אמנים אמריקאים
קטגוריה:שחמטאים יהודים אמריקאים
קטגוריה:אלופי ארצות הברית בשחמט
קטגוריה:אלופי ארצות הברית הפתוחה בשחמט
קטגוריה:אמריקאים שנולדו ב-1929
קטגוריה:אמריקאים שנפטרו ב-2017
דיפרוטודוניים

**דיפרוטודונים** (שם מדעי: Diprotodontidae) היא משפחה של חיות כיס נכחדות מקבוצת דמויי וומבט שבסדרת הקנגוראים.  הם חיו בתקופות אוליגוקן - פליסטוקן ברחבי אוסטרליה כשמספר סוגים כמו ההוליתריום חיו בגינאה החדשה.

משפחה זו כללה את הגדולים שבחיות הכיס מעולם ובראשם הדיפרוטודון שנראה כמו קרנף שהגיע לאורך 3 מטרים ושקל מעל 3 טונות. 

יצורי אלה דמו לוומבט המודרני והיו קרובי משפחתו. הם היו צמחוניים ורעו בערבות אוסטרליה. כולם נכחדו לפני 11,000 שנים מכיום, ייתכן שבידי האדם.

## סוגים
* *Alkwertatherium*
* *Bematherium*
* פירמיאוס (*Pyramios*)
* נוטותריום (*Nototherium*)
* *Meniscolophus*
* אאוריזיגומה (*Euryzygoma*)
* דיפרוטודון (*Diprotodon*)
* איאווניה (*Euowenia*)
* *Sthenomerus*
* סילבסטיוס (*Silvabestius*)
* *Neohelos*
* *Raemeotherium*
* *Plaisiodon*
* זיגומטורוס (*Zygomaturus*)
* *Kolopsis*
* *Kolopsoides*
* הוליתריום (*Hulitherium*)
* *Maokopia*

## קישורים חיצוניים

קטגוריה:טקסונים שתוארו בידי תאודור גיל
קטגוריה:בעלי חיים שתוארו ב-1872
*
קרחון טרפלגר

**קרחון טרפלגר **(באנגלית: **Trafalgar Glacier**) הוא קרחון המהווה יובל של קרחון טאקר.

אורכו של הקרחון כ-60 קילומטרים והוא זורם לכיוון מזרח בהרי ויקטורי, בארץ ויקטוריה שבאנטארקטיקה.
קרחון טרפלגר זורם לקרחון טאקר בסמוך לגבעת באיפאס.

גובהו של הקרחון 168 מטרים מעל פני הים.

## היסטוריה
שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (שחקרה את האזור בין השנים 1957–1958), בשל מיקומו בהרי ויקטורי (מילולית: "הרי הניצחון" - שנקרא לזכר ניצחונות ימיים בריטיים), ולזכר הניצחון הבריטי בקרב טרפלגר בשנת 1805.

## לקריאה נוספת
• F. Ferraccioli, E. Armadillo, A. Zunino, E. Bozzo, S. Rocchi, P. Armienti, **[http://www.nbi.dk/~zunino/publ/ferraccioli_etal2008.pdf Magmatic and tectonic patterns over the Northern Victoria Land sector of the Transantarctic Mountains from new aeromagnetic imaging]**, Tectonophysics

## קישורים חיצוניים
* קרחון טרפלגר באתר הסקר הגאולוגי של ארצות הברית
* קרחון טרפלגר באתר מרכז המידע האנטארקטי של ממשלת אוסטרליה
* תצלום של קרחון טרפלגר באתר מרכז המידע האנטארקטי של ממשלת ניו זילנד
* תצלום לוויין של קרחון טרפלגר

## הערות שוליים

טרפלגר
טרפלגר
קטגוריה:ערכים עם קואורדינטות
גארי הרברט

**גארי הרברט** (באנגלית: **Gary Herbert**, נולד ב-7 במאי 1947) הוא פוליטיקאי אמריקאי מן המפלגה הרפובליקנית שכיהן כמושל יוטה בין אוגוסט 2009–4 בינואר 2021. בשנים 2015–2016 כיהן גם כיושב ראש אגודת המושלים הלאומית. בתום כהונתו היה הרברט המושל שכיהן הכי הרבה זמן ברצף מבין מושלי המדינות בארצות הברית.

## ביוגרפיה
הרברט נולד במחוז יוטה וגדל בדרום ארצות הברית. בצעירותו עבד שנתיים כמיסיונר במזרח ארצות הברית. לאחר מכן למד באוניברסיטת בריגהאם יאנג (אך לא סיים את לימודיו), ושירת במשך שש שנים במשמר הלאומי של ארצות הברית, והגיע לדרגת רב-סמל. לאחר השירות נכנס לעסקיי נדל"ן.

בשנים 1990–2004 כיהן הרברט בוועדת מחוז יוטה, מחוז הולדתו. בנובמבר 2004 נבחר לכהן כסגן מושל יוטה. בשנת 2008 נבחר בשנית לתפקיד. באוגוסט 2009 הושבע לתפקיד המושל לאחר שג'ון האנטסמן התפטר מתפקידו על מנת לכהן כשגריר ארצות הברית ברפובליקה העממית של סין. בשנת 2010 נבחר הרברט לתפקיד מחדש כמועמד עצמאי. הוא נבחר שוב בשנת 2012 וב-2016.

הרברט תומך בצמצום מסים, הגבלת ההוצאות הממשלתיות, עידוד יזמות כלכלית וחופש עסקי. בתחילת כהונתו, הצהיר הרברט כי טיפוח החינוך נמצא בצמרת העדיפויות הממשלתיות, בדגש על חיזוק מערכת החינוך הציבורית. הרברט הוא תומך מתון של הזכות לשאת נשק ושל התיקון העשירי לחוקה.

הוא נשוי לג'נט סנלסון הרברט. לזוג יש שישה ילדים ושישה עשר נכדים.

## קישורים חיצוניים

* 

קטגוריה:אמריקאים ילידי יוטה
קטגוריה:בוגרי אוניברסיטת בריגהאם יאנג
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי יוטה
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1947
קריפטולידוס

ממוזער|שלד קריפטולידוס
**קריפטולידוס** (שם מדעי: *Cryptoclidus*; מילולית: "עצם בריח נסתרת") הוא סוג של זוחל ימי מסדרת הפלזיוזאוריה שחי בתקופת היורה, לפני 164–166 מיליון שנה. הוא חי במימי אנגליה שבתקופה זו היו חמימים יותר מאשר בימינו.

## מאפיינים
הקריפטולידוס הגיע לאורך 4–8 מטרים ושקל בין 1 ל-9 טונות. היה לו גוף מגושם, עור עבה וארבעה סנפירים גדולים דומים לאלה של כלבי ים, ובאמצעותם שחה במהירות באוקיינוסים. הקריפטולידוס רדף אחרי להקות דגים קטנים ודיונונים ותקף אותם בעזרת צווארו הארוך. מבנה תנועתו היה מבוסס על תנועת כל אחד מארבעת הסנפירים לצד אחר, תנועה שהייתה ייחודית לו וחדלה להתקיים לאחר היכחדותו.

## בתרבות
*הקריפטולידוס נראה בפרק השלישי של הסדרה ללכת עם דינוזאורים ובסרט Sea Rex 3D וכן במשחק פארק היורה 3: בניית פארק.

## קישורים חיצוניים

קטגוריה:בעלי חיים שתוארו ב-1892
קטגוריה:קריפטולידיים
קטגוריה:פלזיוזאורים שחיו ביורה באירופה
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1892
אופתלמוזאורוס

**אופתלמוזאורוס** (שם מדעי: *Ophthalmosaurus*, פרוש שמו ביוונית: "עין לטאה") הוא סוג של זוחל ימי נכחד מסדרת האיכתיוזאוריה שחי בתקופה יורה עליון לפני 160-165 מיליון שנה והיה קרובו של הפלטיפטריגיוס.

## מאפיינים
מאובניו של זוחל ימי זה נמצאו באירופה (צרפת והממלכה המאוחדת), אמריקה הצפונית (ארצות הברית ומקסיקו) ואמריקה הדרומית (ארגנטינה ). הוא תואר בידי הפלאונטולוג הארי גובייר סיילי  ב-1874. שמו ניתן לו בשל מבנה העיניים הגדולות באופן יחסי, שהיו בעלי טבעות רחבות. מבנה זה מרמז שהיה זה זוחל שוכן מים עמוקים, בהם היה אור מועט.

זה היה איכתיוזאור גדול שהגיע לאורך של 4 עד 6 מטרים ולמשקל של עד 2 טון. היו לו חרטום מוארך חסר שיניים, עיניים גדולות וסנפירי חזה חזקים. זנבו הגדול עזר לו לפרוץ במהירות קדימה. 

יצור זה חי בתקופת היורה וייתכן שחי בדומה לדולפינים בלהקות. הוא היה צייד זריז של דגים ורכיכות ימיות אותם תפס עם לסתותיו הארוכות. יצור זה השריץ ולדות חיים בתוך המים כשזנבו יוצא תחילה.

## בתרבות
זוחל ימי זה הופיע בסדרה ללכת עם דינוזאורים ובסרט Sea Rex 3D.

## גלריה

Ophthalmosaurus icenicus - MUSE.jpg
Yasikovia2.jpg
Hul - Ophthalmosaurus icenius 2.jpg
Ophthalmosaurus BW.jpg


## קישורים חיצוניים

קטגוריה:בעלי חיים שתוארו ב-1874
קטגוריה:איכתיוזאוריה
קטגוריה:בעלי חיים שחיו ביורה עליון באירופה
קטגוריה:בעלי חיים שחיו ביורה עליון באמריקה הצפונית
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1874
Sitting on the Edge of the Ocean

"**Sitting on the Edge of the Ocean**" (בעברית: "**יושבת על הקצה של האוקיינוס**") הוא סינגל שהוקלט על ידי הזמרת הוולשית בוני טיילר, מתוך אלבומה הרביעי, Goodbye to the Island. השיר יצא לאור בנובמבר 1979, כסינגל השני מתוך האלבום.

לשיר יצאה גרסה בשפה הספרדית בשם, "Sola A La Orilla Del Mar".

## רקע וכתיבה
השיר נכתב על ידי רוני סקוט וסטיב וולף, והופק על ידי אותם השניים גם כן, בדומה לסינגלים הקודמים של טיילר.

הבי סייד שיצא ביחד עם השיר היה "Baby I Just Love You", שנכלל באלבומה השלישי Diamond Cut, שיצא בשנת 1979 גם כן. את השיר "Baby I Just Love You", החליטה טיילר לא להוציא כסינגל.

## וידאו קליפ
הווידאו קליפ הנלווה שיצא לשיר, צולם על שפת הים, ולא האוקיינוס, כשם השיר. בקליפ, נראית טיילר כשהיא לובשת שמלה בצבע לבן, יושבת על גשר מעץ, ושרה את השיר. מדי פעם ניתן לראות סצנות בהן רואים את השמים.

הקליפ לא הועלה לערוץ היוטיוב הרשמי של טיילר, אך הועלה למספר ערוצי יוטיוב אחרים.

## פרסים
בנובמבר 1979, זכה השיר במדליית זהב בפסטיבל הזמר הבינלאומי, אשר נערך בטוקיו, יפן.

## מיקומי שיא

## קישורים חיצוניים

## הערות שוליים

קטגוריה:שירי בוני טיילר
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי רוני סקוט
היבודוס

**היבודוס** (שם מדעי: *Hybodus*; פירוש השם: "שן דבשתית") הוא סוג של כריש נכחד מהסדרה הנכחדת היבודונטים שהיה קרוב לליסודוס. 

## מאפיינים
יצור זה התקיים מסוף תקופת הפרם עד לתקופה קרטיקון עליון מלפני 260-66 מיליון שנה. לא ברורה סיבת ההיכחדות שלו.

יצור זה היה שונה מהכרישים המודרניים ואורכו הגיע ל-2 מ'. הוא היה בעל גוף זרים ובעל זוג סנפירים גביים גבוהים וסנפיר גב תחתון גבוה. הראש גדול וחזק עם זוג אונות.

מאובנים שלו נמצאו באנגליה ואחר כך גם בכל רחבי העולם והוא שכן בימים רדודים שונים בהם הוא צד דגים, דיונונים וזוחלים ימיים קטנים או חלשים.

## בתרבות
ההיבודוס מופיע בסדרות הBBC הולכים עם דינוזאורים בפרק "ים אכזר", שם הוא מופיע כיצור טורף שנמשך לאופתלמוזאורוס נקבה שמשריצה ולליופלרודון נקבה שנפצעה. ואולם הליופלירודון מוצג בסדרה כטורף כרישים מיומן.

בנוסף הוא מופיע בסדרה מפלצות ים עם נייג'ל מרווין שם הוא מוצג יחד עם מטריורינכוס כצייד של הדג הענקי ליידסיסתיס.

## קישורים חיצוניים

ממוזער|ימין|300px|מודל אפשרי

קטגוריה:בעלי חיים שתוארו ב-1837
קטגוריה:טקסונים שתוארו בידי לואי אגאסי
קטגוריה:היבודונטים
קטגוריה:בעלי חיים שחיו בפרם
קטגוריה:דמויי כריש מהמזוזואיקון
קטגוריה:טקסונים שהתפתחו בפרם
וסילי קרדש

**וסילי יארוסלאבוביץ' קרדש** (באוקראינית: **Васи́ль Яросла́вович Ка́рдаш**; נולד ב-14 בינואר 1973 בלבוב) הוא כדורגלן עבר אוקראיני ששיחק בעמדת הקשר ולזכותו 14 הופעות בנבחרת אוקראינה. לאחר פרישה ממשחק פעיל הפך למאמן כדורגל.

## קריירה
קרדש גדל במחלקת הנוער של מועדון הכדורגל קרפטי לבוב. בשנת 1990, בהיותו בן 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר עונה אחת עבר לקבוצת "סקלה" מהעיר סטרי. בשנת 1993 שב לקרפטי לבוב. בשנת 1994 נקלעה הקבוצה לקשיים כלכליים וכרטיס השחקן של קרדש הוצע למכירה. הכרטיס נקנה על ידי מכבי חיפה. 

קרדש שיחק בישראל כמה חודשים ללא הצלחה גדולה. בתום עונת 1994/1995 הוחלט לא להאריך את החוזה שלו במכבי והוא חזר לאוקראינה.

הוא שיחק עונה אחת בשורות צ'רנומורץ אודסה. "ציידי הכישרונות" של לקבוצת הפאר האוקראינית דינמו קייב מאוד התרשמו מביצועיו של קרדש על המגרש והוא קיבל הצעה לעבור לדינמו. מהר מאוד תפס קרדש את מקומו בהרכב הפותח של הקבוצה. הוא שיחק במדיה במשך שש שנים וזכה עמה בחמש אליפויות רצופות ובשלושה גביעים. הצטיין גם במשחקי ליגת האלופות - בשנת 1999 הגיעה דינמו קייב עד לחצי גמר של ליגת האלופות.

את שלוש השנים האחרונות שלו ככדורגלן שיחק קרדש במדי ארסנל קייב.

### נבחרות
בשנת 1994 הצטרף קרדש אל נבחרת הנוער של אוקראינה, במדיה ערך תשע הופעות.

ב-9 באפריל 1996 ערך וסילי קרדש את הופעת הבכורה שלו במדי הנבחרת הבוגרת של אוקראינה, במשחק ידידות מול . בשנת 2001 פרש מהנבחרת לאחר שערך במדיה 14 הופעות.

### קריירת אימון
לאחר שפרש ממשחק פעיל אימן קרדש כמה קבוצות חובבים באוקראינה. בשנים 2010–2013 היה בצוות האימון של דינמו קייב. בשנת 2015 הצטרף לצוות האימון של הנבחרת הצעירה של אוקראינה. בשנת 2022 מונה לעוזר מאמן של קבוצת דינאז מהליגה האוקראינית השנייה. בשנת 2024 היה חבר בצוות אימון של הנבחרת הלאומית של אוקראינה ושל הנבחרת האולימפית של המדינה. בשנת 2025 קיבל תפקיד של המנהל הספורטיבי בקבוצת קוליקוב-בילקה מהליגה האוקראינית השנייה.

## תארים
* אליפות אוקראינה :   1997, 1998, 1999, 2000 [ 2001
* הגביע האוקראיני: 1998, 1999, 2000

## קישורים חיצוניים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני נבחרת אוקראינה
קטגוריה:כדורגלני דינמו קייב
קטגוריה:כדורגלני קרפטי לבוב
קטגוריה:כדורגלני מכבי חיפה
קטגוריה:כדורגלני צ'רנומורץ אודסה
קטגוריה:כדורגלני ארסנל קייב
קטגוריה:לבוב: כדורגלנים
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:אוקראינים שנולדו ב-1973
My Guns Are Loaded

**My Guns Are Loaded** (בעברית: **האקדחים שלי נטענים**) הוא סינגל שהוקלט על ידי הזמרת הוולשית בוני טיילר, מתוך אלבומה השלישי, Diamond Cut. השיר יצא לאור בנובמבר 1978, כסינגל הראשון מתוך האלבום.

עם יציאתו נכנס השיר אל המקום ה-10 במצעד של קנדה הוט 100, ה-11 במצעד שבצרפת, וה-88 במצעד שירי הקאנטרי.

## רקע וכתיבה
השיר נכתב על ידי רוני סקוט וסטיב וולף, והופק על ידי אותם השניים ביחד עם רובין כבל. השיר הפך ללהיט בקנדה, צרפת וארצות הברית, והפך לאחד מן השירים המוצלחים ביותר מתוך האלבום.

הבי סייד של השיר היה כביכול "Louisiana Rain", שיצא כסינגל השני מתוך האלבום.

## רשימת רצועות
* **US & France 7" single**
# My Guns Are Loaded" — 3:45"
# Baby I Just Love You" — 3:03"
* **Germany 7" single**
# My Guns Are Loaded" — 3:45"
# The Eyes of a Fool" — 3:19"

## מיקומי שיא

## קישורים חיצוניים

## הערות שוליים

קטגוריה:שירי בוני טיילר
קטגוריה:שירים באנגלית
קטגוריה:שירים שנכתבו על ידי רוני סקוט
אפריאט

**אפריאט** הוא שם משפחה יהודי הקיים בקרב יהודי מרוקו שחיו בכפר אפריאט.

קטגוריה:שמות משפחה ביהדות מרוקו
קאולקיצפלוס

**קאולקיצֶפלוס** (שם מדעי: *Caulkicephalus*) הוא סוג זוחל קדום מעופף מסדרת הפטרוזאוריה שחי בתקופת הקרטיקון לפני 130 מיליון שנה. הוא היה קרוב משפחה קטן של האורניתוקרוס.
## מאפיינים
הקאולקיצפלוס היה קטן בהרבה מקרוביו, אך עדיין הגיע למוטת כנף של 5 מטרים ואורך לסתותיו הגיע ל-290 מ"מ. ליצור הייתה כרבולת קטנה מאחורי ראשו בדומה לפטרנודון, אך קטנה בהרבה. הוא היה בעל לסת ארוכה מלאה בשיניים שנטו לצדדים. בקצה החרטום הייתה בליטה קטנה עגלגלה.

מאובניו נמצאו באי וייט שבבריטניה, ובאזורים דומים ועקב הימצאותם לצד פסולת צמחים וללא קרבה לסלעים ימיים מעריכים שהוא היה יבשתי יותר מקרוביו, אך ייתכן שהיה עף מעל הימים ותפס דגים עם חרטומו הארוך.

## קישורים חיצוניים

קטגוריה:בעלי חיים שתוארו ב-2005
קטגוריה:טקסונים שתוארו בידי דייוויד מרטיל
קטגוריה:אורניתוכיריים
קטגוריה:פטרוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2005
פלסיופלרודון

**פלסיופלרודון** (שם מדעי: *Plesiopleurodon*) הוא סוג של זוחל ימי גדול מסדרת הפלזיוזאוריה שחי בתקופה קרטיקון עליון לפני 98 מיליון שנה בוויומינג,  אמריקה הצפונית.

היצור היה קטן מהרבה מקרובי משפחתו והגיע לאורך של 3 מ' בקירוב. היו לו שורות של שיניים חרוטיות והוא היה בעל סנפירים שטוחים שהזכירו סנפירי כלב ים. היה לו צוואר רחב אך קצר יחסית והלסתות היו ארוכות וחזקות, בדומה לפליוזאורוס.

יצור זה חי בימי אמריקה וטרף דגים, רכיכות, כרישים קטנים וזוחלים ימיים קטנים. הוא גם חטף פטרוזאורים שעפו נמוך מדי מעל המים. לסתותיו החזקות עזרו לו לקרוע את טרפו לגזרים.

## קישורים חיצוניים

קטגוריה:בעלי חיים שתוארו ב-1996
קטגוריה:טקסונים שתוארו בידי קנת' קרפנטר
קטגוריה:פוליקוטיליים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1996
דקטודון

**דקטודון** (שם מדעי: *Dakotadon*; מילולית: "שן דקוטה") הוא סוג של דינוזאור ממשפחת האיגואנודוניים שבקבוצת האורניתופודה שחי באמריקה הצפונית בתקופת הקרטיקון לפני 130 מיליון שנה. סוג זה היה קרוב לאיגואנודון ויש הכוללים אותו בסוגו.

מאובני הדינוזאור נמצאו בדרום דקוטה, ארצות הברית בחפירות של תצורות לקוטה (Lakota Formation), שם נמצאה גולגולת בעלי נקודות דמיון לאיגואנודון אך גדולה יותר. בתחילה הייתה שייכת לאיגואנודון אך החוקר גרגורי ס. פאול (Gregory S. Paul) החליט לשייכו ב-2008 למין עצמאי. הסוג החדש הגיע לאורך של 6 מטרים בערך ולמשקל של 1 טון.

לא ידוע הרבה על היצור ומאפייניו. ייתכן שהוא נע בעדרים לאורך דרומה של ארצות הברית וליחך צמחייה רכה עם לסתותיו הגדולות.

## קישורים חיצוניים

קטגוריה:איגואנודוניים
קטגוריה:דינוזאורים שחיו בקרטיקון תחתון באמריקה הצפונית
קטגוריה:טקסונים שתוארו בידי גרגורי ס. פאול
קטגוריה:מאובני טקסונים שתוארו ב-2008
קטגוריה:טקסונים שהתפתחו בקרטיקון תחתון
אורניתוכירוס

**אורניתוכירוס** (שם מדעי: *Ornithocheirus*) הוא סוג זוחל קדום מעופף מסדרת הפטרוזאוריה שחי בתור הקרטיקון לפני 105 עד 100 מיליון שנה מזמננו. מאובניו נמצאו במספר אתרים ובעיקר בברזיל ובאנגליה.

בעבר סברו שיצור זה היה מגדולי הפטרוזאורים, עם מוטת כנפיים באורך של 12 מטרים ומשקל של 100 ק"ג אך בהמשך התברר שמוטת הכנפיים הגיעה לא יותר מאשר 6.5 מטר. הוא דמה במראהו לסוגי הפטרוזאורים אנהגוארה וקולובורינכוס (Coloborhynchus). לכולם היה מבנה גוף בעל עצמות חלולות, כנפי עור גדולות וראש קטן עם צוואר ארוך ו"מקור" מלא שיניים שצורתו הזכירה את מקור הכפן. יצור זה דאה על זרמי אוויר חם.

לא ברור איך הוא חי, אך ייתכן שהיה צייד, אוכל נבלות או אוכל דגים.

## בתרבות
אורניתוכירוס מופיע בסדרה ללכת עם דינוזאורים, אך ייתכן שהיצור המדובר שם מבוסס על טרופאוגנטוס (*Tropeognathus*).

## קישורים חיצוניים

150px|ממוזער|ימין|שחזור של הפטרוזאור

קטגוריה:בעלי חיים שתוארו ב-1870
קטגוריה:אורניתוכיריים
קטגוריה:פטרוזאורים שחיו בקרטיקון באירופה
קטגוריה:פטרוזאורים שחיו בקרטיקון באמריקה הדרומית
קטגוריה:ברזיל: מאובנים
קטגוריה:הממלכה המאוחדת: מאובנים
קטגוריה:טקסונים שתוארו בידי הארי סיילי
קטגוריה:מאובני טקסונים שתוארו ב-1869
פולקנתוס

**פולקנתוס** (שם מדעי: *Polacanthus*; מילולית: "מרובה קוצים") הוא סוג של דינוזאור במשפחת הנודוזאוריים. הוא חי בתקופת הקרטיקון, 130-125 מיליון שנה לפני זמננו. הוא חי בחלק המערבי של אירופה ובעיקר באנגליה.

## מאפיינים
יצור זה הגיע לאורך של אפשרי של  ולמשקל של טונה אחת. חוליותיו היו חזקות וחופפו על גבו אך היו חסרות קוצים. הזנב היה דק וחשוף יותר משאר גופו והגוף היה מכוסה לוחות גדולות עד לראשו. יצור זה היה צמחוני בעל לסתות חלשות ושיניים קטנות.

ככל הנראה הוא רעה במישורים של אנגליה בקרטיקון, ייתכן שלצד אוכלי צמחים נוספים. הפולקנתוס התגונן מטורפים באמצעות מראהו המאיים ושריונו וגם היה יכול לתקוף אותם עם זנבו, אך הזנב לא היה בעל אלות כמו האנקילוזאורוס שחי בתקופה מאוחרת יותר. הוא נכחד לפני 125 מיליון שנה.

דינוזאור זה תואר בשנת 1865 על ידי הפלאונטולוג הבריטי ריצ'רד אוון.

## בתרבות
דינוזאור זה הופיע בסדרה ללכת עם דינוזאורים ובמשחקי המחשב פארק היורה 3: בניית פארק, Jurassic World Evolution וJurassic World Evolution 2. 

## קישורים חיצוניים

*
קטגוריה:נודוזאוריים
קטגוריה:דינוזאורים שחיו בקרטיקון תחתון באירופה
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1865
אוטרנדורף

**אוטרנדורף** (בגרמנית: **Otterndorf**; בגרמנית תחתית: **Oterndörp**) היא עיירה במחוז קוקסהאפן  במדינת סקסוניה התחתונה שבגרמניה, על גדות נהר המדם  יובלו של נהר האלבה. נכון לראשית 2017 התגוררו בעיירה 7,283 איש.

## היסטוריה
ההתיישבות באוטרנדורף החלה בשנת 1100, וב-1400 קיבל היישוב זכויות עיר, והוא היישוב המרכזי בחבל הדלן .

## יהודי אוטרנדורף
אוטרנדורף הייתה המרכז היהודי של חבל הדלן, אבל גם בשיא פריחתה במחצית המאה ה-19 לא עלה מספר אנשי הקהילה היהודית במקום על 15 משפחות וחלקן היו משויכות לקהילה פורמלית בלבד, ולמעשה ניהלו את חייהן ביישובים סמוכים, כמו אילינוורט , נורדלדה , אלטנברוך  ושטיינאו .

## לקריאה נוספת
* דניאל פרנקל ותמר אברהם (עורכים), **[[פנקס הקהילות]]: גרמניה**, כרך רביעי: צפון מערב גרמניה, חלק I, עמ' 125–126 (הערך נכתב בידי יירגן בומבך).

## קישורים חיצוניים

* 

קטגוריה:סקסוניה התחתונה: ערים
קולסוכוס

ממוזער|איור אפשרי
ממוזער|בהשוואה לאדם
**קולסוכוס** (שם מדעי: *Koolasuchus*) הוא סוג נכחד של דו-חיים גדול מקבוצת הטמנוספונדילים שחי בתקופת הקרטיקון בוויקטוריה, אוסטרליה והוא היה מאחרוני בני קבוצתו וגם מהגדולים שבהם.

## מאפיינים
דו חי זה הגיע לאורך של 4–5 מטר ושקל 500 ק"ג והיה אחד הדו-חיים הגדולים ביותר מעולם. הוא היה שטוח ומוארך בצורתו והייתה לו גולגולת עבה באורך של 65 ס"מ שהייתה רחבה בהרבה משאר הגוף. היו לו עיניים גדולות בקדמת הראש ופה עצום שבלט מעט אחורה. הגפיים היו קטנות אך הזנב היה עבה והצלעות בלטו החוצה מהגוף.

הקולסוכוס חי במימי אוסטרליה הדרומית של הקרטיקון אך גם נדד דרומה לאנטארקטיקה שבאותה תקופה הייתה חמימה יותר מימינו. הקולסוכוס חי בנהרות מהירי זרימה סמוך לסלעים והתנהג כתנין. הוא היה אוכל בשר שארב לטרף מתחת למים.

יצורים אלה נכחדו כליל לפני 120 מיליון שנה, ככל הנראה כתוצאה מהתקררות אזור מחייתם.

## בתרבות
*הקולסוכוס מופיע בסדרה "ללכת עם דינוזאורים" כיצור טורף שחי ביערות הקרח האנטארקטי ומאיים על יצורים קטנים יותר כמו דינוזאור הלילינזאורה. בסדרה הוא נודד בחורף לאגמים בתוך יערות וכך נמלט מהקור ובאביב חוזר לנהרות הרחבים.
*הקולסוכוס מופיע במשחק "Jurassic World: Alive".

## קישורים חיצוניים

קטגוריה:בעלי חיים שתוארו ב-1997
קטגוריה:טמנוספונדילים
קטגוריה:מאובני טקסונים שתוארו ב-1997
קטגוריה:בעלי חיים שחיו בקרטיקון באוסטרליה
קטגוריה:טקסונים שתוארו בידי אן וורן
טפיג'רה

**טפיג'רה** (שם מדעי: *Tapejara*; פירוש השם מטופי עתיקה: "ישות עתיקה") הוא סוג של זוחל קדום מסדרת הפטרוזאוריה שחי בקרטיקון תחתון, לפני 112 מיליון שנה. מאובניו התגלו ב"תצורות סנטנה" (Santana Formation) בברזיל. ידוע על מין אחד מסוג זה - *Tapejara wellnhoferi*, אך כמה מינים ששויכו אליו בעבר סווגו מחדש לסוג טופנדקטילוס.

## מאפיינים
הטפיג'רה היה אחד מהמוזרים שבפטרוזאורים, בעל ראש נישא עם כרבולת עשוית עצם גדולה יחסית בגובה 30 ס"מ, שככל הנראה הייתה צבעונית ומפוארת, לצורכי תצוגה. שאר הגולגולת הייתה קטנה, חסרת שיניים ובעלת פתחי עיניים ולסת גדולים. אורכו הגיע ל-80 ס"מ ומוטת כנפיו עשויות העור הגיע לשלושה מטרים. על אף גודלו, הגיע משקלו של הטפיג'רה רק ל-5 ק"ג, עקב עצמותיו החלולות.

הטפיג'רה חי בתקופת הקרטיקון הקדום וחי בלהקות. עקב מבנה הגולגולת שלו ייתכן שבנוסף לדגים ויצורים קטנים היה ניזון גם מפירות או מזרעי צמחים.

## בתרבות
פטרוזאור זה מופיע בסדרה ללכת עם דינוזאורים ובמשחקי המחשב עולם היורה: המשחק וJurassic World Evolution 2.

## קישורים חיצוניים

ממוזער|איור

קטגוריה:בעלי חיים שתוארו ב-1989
קטגוריה:טפג'ריים
קטגוריה:פטרוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-1989
קטגוריה:ברזיל: מאובנים
אוסטרלונטור

**אוסטרלונטור** (שם מדעי: *Australovenator*; משמעות שמו "צייד דרומי") הוא סוג של דינוזאור מסדרת בעלי אגן דמוי לטאה, אשר התקיים באוסטרליה במשך הקרטיקון.

## מאפיינים
מאובני דינוזאור זה נתגלו בכמה אתרים ארכאולוגים באוסטרליה מתקופת הקרטיקון, לפני 95 מיליון שנה, והוא מהגדולים שבדינוזאורים השלמים שנמצאו בה. ייתכן שהיגר בקיץ לאנטארקטיקה, שבאותה תקופה הייתה מחוברת לאוסטרליה.

האוסטרלונטור היה טורף גדול שהגיע לגובה שני מטרים, לאורך של שישה מטרים ולמשקל 500–1,000 קילוגרם. האוסטרלונטור היה בנוי לריצה במהירות גבוהה אחרי טרפו שכלל יצורים זריזים אחרים. בנוסף היו לו רגליים קדמיות חזקות בעזרתן היה יכול לאחוז בטרף. ייתכן שהיה מסוגל לקפוץ ולהכות בחזקה באמצעות טפריו.

האוסטרלונטור היה טורף-על בתקופתו וניזון מדינוזאורים דרומיים שונים כמו הזאורופוד דיאמנטינזאורוס (*Diamantinasaurus*), הלילינזאורה וכן מיצורים קטנים יותר.

## בתרבות
דינוזאור זה הופיע במשחק המחשב Jurassic World Evolution 2.

## קישורים חיצוניים

קטגוריה:מגרפטוריים
קטגוריה:דינוזאורים שחיו בקרטיקון עליון באוסטרליה